
	1.
	Plānošanas dokumenta konsolidētā versija
Eiropas Savienības kohēzijas politikas programma 2021.-2027.gadam
	Priekšlikums
Iesakām pārskatīt un nepieciešamības gadījumā precizēt tādus formulējumus, kā, piemēram, "Atbalsts tiks sniegts tikai moderna biometāna ražošanai atbilstoši ilgtspējības un siltumnīcefekta gāzu emisiju samazināšanas kritērijiem, kas noteikti Direktīvas 2018/2001 29. pantā". Vēršam uzmanību, ka saskaņā ar Līguma par Eiropas Savienības darbību 288. pantu direktīvas ir saistošas tikai dalībvalstīm (ne privātpersonām). Attiecīgi, lai tajās ietvertie noteikumi kļūtu saistoši un varētu tikt piemēroti attiecībā uz privātpersonām, tās ir jāpārņem valsts tiesību sistēmā, tāpēc konkrētā formulējuma gadījumā līdz ar atsauci uz direktīvu ietverama arī atsauce uz nacionālo tiesību aktu, kurā tā pārņemta.
Piedāvātā redakcija
-
	Agita Strode (TM)

	2.
	Plānošanas dokumenta konsolidētā versija
Eiropas Savienības kohēzijas politikas programma 2021.-2027.gadam
	Priekšlikums
Iesakām izvērtēt, vai Eiropas Savienības kohēzijas politikas programmu 2021.-2027. gadam nav nepieciešams saskaņot arī ar citām ministrijām, piemēram, Klimata un enerģētikas ministriju, ņemot vērā, ka tiek ieviests apjomīgs papildinājums par 6.1. prioritāti “Pāreja uz klimatneitralitāti”, kas atbilstoši Ministru kabineta 2022. gada 20. decembra noteikumiem Nr. 817 "Klimata un enerģētikas ministrijas nolikums" ir Klimata un enerģētikas ministrijas kompetence. Nepieciešamības gadījumā lūdzam nodrošināt saskaņošanu.
Piedāvātā redakcija
-
	Agita Strode (TM)

	3.
	Plānošanas dokumenta konsolidētā versija
Eiropas Savienības kohēzijas politikas programma 2021.-2027.gadam
	Priekšlikums
Ierosinām precizēt anotāciju atbilstoši juridiskās tehnikas prasībām, ievērojot, ka saīsinājumus piesaka pirmajā vietā juridiskajā tekstā, kur lietots attiecīgais saīsināmais jēdziens vai termins. Tāpat pieteiktie saīsinājumi konsekventi lietojami tālāk dokumenta tekstā. Minētais attiecas, piemēram, uz saīsinājumu "prof.izgl.", "Prof. izgl. Likums", "RePowerEU", terminu "Vides aizsardzības un reģionālās attīstības ministrija" un tā saīsinājumu "VARAM", kā arī tādiem nepieteiktiem saīsinājumiem, kā "Regula Nr.2021/1060".
Piedāvātā redakcija
-
	Agita Strode (TM)

	4.
	Plānošanas dokumenta konsolidētā versija
Eiropas Savienības kohēzijas politikas programma 2021.-2027.gadam
	Priekšlikums
Lūdzam precizēt Eiropas Savienības kohēzijas politikas programmā 2021.-2027. gadam ietvertās atsauces uz tiesību normām, kas nav sasaistītas ar konkrētiem tiesību aktiem. Piemēram, no formulējuma 94. panta 2. punkts vai 88. pants nav skaidrs, kāda nacionālā vai starptautiskā tiesību akta norma ar to ir domāta un līdz ar to nav precīzi saprotams Eiropas Savienības kohēzijas politikas programmas 2021.-2027. gadam saturs.
Piedāvātā redakcija
-
	Agita Strode (TM)

	5.
	Plānošanas dokumenta konsolidētā versija
Eiropas Savienības kohēzijas politikas programma 2021.-2027.gadam
	Priekšlikums
Lūdzam atsauces uz Eiropas Savienības tiesību aktiem noformēt atbilstoši Ministru kabineta 2009. gada 3. februāra noteikumiem Nr. 108 „Normatīvo aktu projektu sagatavošanas noteikumi” 4. nodaļai. Atsaucē uz Eiropas Savienības tiesību aktu norādot šādu informāciju: institūcija (Komisija, Padome, Eiropas Parlaments), kas izdevusi attiecīgo tiesību aktu; tiesību akta pieņemšanas datums; veids (regula, direktīva, lēmums); numurs un nosaukums atbilstoši tiesību akta nosaukumam latviešu valodā EUR-Lex datu bāzē.
Lūdzam ievērot juridiskās tehnikas prasības arī attiecībā uz to, ka, nepieciešamības gadījumā, saīsinājumu piesaka pirmajā vietā juridiskajā tekstā, kur lietots attiecīgais normatīvā akta nosaukums, tādā veidā izvairoties no vispārinātām atsaucēm uz normatīvajiem aktiem, piemēram, Komisijas 2015. gada 28. aprīļa Regula (ES) 2015/1189, ar ko Eiropas Parlamenta un Padomes Direktīvu 2009/125/EK īsteno attiecībā uz ekodizaina prasībām cietā kurināmā katliem (turpmāk - Regula 2015/1189).
Piedāvātā redakcija
-
	Agita Strode (TM)



